stanford-oval/wikipedia huggingface dataset:
וולומין

| --- | --- |
סמל וולומיןסמל וולומין

 מדינה:  פולין פולין
 פרובינציה:  מזוביה מזוביה
 מחוז:  וולומין
 שטח:  17.32 קמ"ר
 אוכלוסייה:  ‏
  ‑ בעיר:  36,311 (31 במרץ 2021)
 קואורדינטות:  52°20′24″N 21°14′31″E﻿ / ﻿52.34006°N 21.24207°E﻿ / 52.34006; 21.24207 
 אזור זמן:  UTC+1
 http://www.wolomin.org
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיוולומין(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיוולומין(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהוולומין(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהוולומין  he tabBackground:;tabBorder:#aaa;defaultTab:0;
וולומין (בפולנית: Wołomin) היא עיר בפרובינציית מזוביה שבפולין, כ-20 ק"מ מזרחית לוורשה, בה התקיימה עד השואה קהילה יהודית גדולה.
תולדות היישוב

וולומין נזכרת לראשונה במאה ה-15, ובשנת 1919 קיבלה זכויות עיר. בשנת 1920 נערכה בסמוך לעיר המתקפה הפולנית בקרב ורשה.
יהודי וולומין

יהודים החלו לשבת בוולומין בסוף המאה ה-19, והקימו מספר מפעלי תעשייה במקום. לאחר מלחמת העולם הראשונה השתקעו בעיר פליטים יהודים רבים, ונמנו בה כ-3,079 יהודים, כמחצית מתושביה. בין מלחמות העולם התגברה הפעילות הציונית בעיר, ופעלו בה תנועות נוער ציוניות וקיבוץ הכשרה, לצד פעילות של אגודת ישראל.
בסוף שנות השלושים סבלו יהודי העיר ממספר תקיפות אנטישמיות, לרבות הפגנות נגדם וחילול בית העלמין היהודי בעיר.
יהודי וולומין > בשואה

וולומין נכבשה בידי הגרמנים ב-13 בספטמבר 1939, ואלו החלו מיד להתעלל ביהודיה, ולחטוף אותם לעבודות כפייה. בהמשך, הוטלו על יהודי העיר גזירות שונות, ובהן חובת ענידת טלאי צהוב. בד בבד מונה בעיר יודנרט, בראשות יעקב בלומברג, ובנובמבר 1940 רוכזו יהודי העיר בגטו, אליו הועברו גם מאות יהודים מהסביבה. מהגטו נלקחו היהודים למחנות עבודה בסביבת העיר.
באביב 1941, עת שהו בגטו כ-3,000 יהודים, הוא גודר בגדר תיל ונסגר. ב-4 באוקטובר 1942 חוסל גטו וולומין, כאשר יושביו גורשו לרדזימין, ומשם למחנה ההשמדה טרבלינקה. ילדי בית היתומים בגטו נרצחו במקום.
ואסילי חודיאקוב

| --- | --- |

 לידה:  24 בדצמבר 1825 (יוליאני) Akshuat, סינבירסק, רוסיה 
 פטירה:  14 ביולי 1871 (יוליאני) (בגיל 45) סנקט פטרבורג, האימפריה הרוסית 
 מקום לימודים:  בית הספר לציור, פיסול ואדריכלות של מוסקבה  האקדמיה הקיסרית לאמנויות 
 תחום יצירה:  ציור 
 
ואסילי חודיאקוב (ברוסית: Василий Худяков; ‏  24 בדצמבר 1825- 26 ביולי 1871) היה צייר היסטוריה, דיוקן וז'אנר רוסי.
ביוגרפיה

הוא החל את לימודיו באוניברסיטה הממלכתית לאמנויות ותעשייה של סטרוגנוב, ולאחר מכן בילה כמעט שנתיים בבית הספר לציור, פיסול ואדריכלות במוסקבה. המנטור שלו שם היה פרופסור פיודור זביאלוב. שהזמין אותו להיות עוזר לעבודות דקורטיביות שנעשות באולם הכניסה של ארמון הקרמלין. חלק מציוריו הוצגו באקדמיה האימפריאלית לאמנויות, שם קיבלו מדליית כסף.
ב-1848 הוא נסע לסנט פטרסבורג והשתתף בשיעורים באקדמיה. ברצונו להיקרא "אמן חופשי", הוא קיבל מדליית כסף והחמיץ את ההזדמנות להתחרות על מדליית זהב.  לאחר מכן, הוא צייר בעיקר דיוקנאות בהזמנה. בשנת 1851, לאחר שסיים את אחד מהדיוקנות של האדריכל אברהם מלניקוב, הוא זכה בתואר "אקדמי".
בין יתר היצירות הבולטות בתקופה זו היו "מבריחים מפינלנד", אחת משתי היצירות הראשונות שרכש פאבל טרטיאקוב עבור הגלריה שלו, ו"רדיפות הנוצרים במזרח", שנרכשה על ידי הצאר ניקולאי הראשון במתנה למלך של יוון.
ב-1856 ביקר בצרפת ובאיטליה; שהה בפריז, רומא ובנאפולי כארבע שנים תוך המשך ביצוע משימות עבור בני האצולה הרוסית. על בסיס העבודות הללו, הוא נבחר לפרופסור על ידי האקדמיה בשנת 1860. לאחר שחזר, הוא הפך למורה באקדמיה במוסקבה. בשנת 1862, הוא עבר לסנט פטרסבורג, שם המשיך להציג לעיתים קרובות.
הוא מת מכולרה ב-1871.
הערות שוליים

1 2  Третьяковская галерея, Третьяковская галерея
↑  Русские художники. Худяков Василий Григорьевич., www.artsait.ru
| --- | --- |
בקרת זהויות :  GND: 1019381884  ISNI: 0000 0000 7747 0394  LCCN: no2010035488  RKD: 16714  ULAN: 500085416  VIAF: 232511168   WorldCat (עם VIAF): 232511168 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ואסילי חודיאקוב".
הרברט למסדן

| --- | --- |

הרברט למסדן
 לידה:  8 באפריל 1897 קלנפילד, הממלכה המאוחדת של בריטניה הגדולה ואירלנד בריטניה
 פטירה:  6 בינואר 1945 (בגיל 47) מפרץ לינגאיין, הפיליפינים הפיליפינים
 מדינה:  הממלכה המאוחדת 
 השכלה:  איטון קולג'  הצבא הבריטי  האקדמיה הצבאית המלכותית בווליץ' 
 השתייכות:  הצבא הבריטי הצבא הבריטי
 תקופת הפעילות:  1916–1945 (כ־29 שנים)
 דרגה:   לוטננט גנרל
 תפקידים בשירות
 מפקד דיוויזיית השריון ה-6 מפקד דיוויזיית השריון ה-1 מפקד הקורפוס ה-10 מפקד הקורפוס ה-8 מפקד הקורפוס ה-2
 פעולות ומבצעים
 מלחמת העולם הראשונה מלחמת העולם השנייה
 עיטורים
   מסדר האמבט (עמית)   הצלב הצבאי   אות השירות המצוין
 
הרברט למסדן (באנגלית: Herbert Lumsden; 8 באפריל 1897 – 6 בינואר 1945) היה לוטננט גנרל בצבא בריטניה אשר פיקד על כוחות במלחמת העולם הראשונה. שימש כמשקיף בזירה הפסיפית, ונהרג מפגיעת קמיקזה. בכך היה לגנרל הבריטי הבכיר ביותר שנהרג במהלך המלחמה.
ביוגרפיה > תחילת דרכו

למסדן נולד ב-8 באפריל 1897 בעיר קלנפילד שבמחוז אוקספורדשייר שבבריטניה. עשרה חודשים לאחר פרוץ מלחמת העולם הראשונה נרשם ללימודים באקדמיה הצבאית המלכותית בווליץ', אותה סיים ב-1916. הוא הוצב בתותחנים הרכובים, ולחם בחזית המערבית. ב-26 ביולי 1918 הוענק לו "הצלב הצבאי". ב-19 באפריל 1923 הוא נישא לאליס מרי רודיק, אשר ילדה לו שני בנים. ביוני 1925 הוא הועבר לרגימנט נושאי הרומח המלכותי ה-12 (הנסיך מוויילס), ובאוגוסט של אותה שנה הועלה לדרגת קפטן. הוא היה פרש נלהב, והשתתף מספר פעמים בגרנד נשיונל. ב-1929 למד במכללה לפיקוד ומטה בקיימברלי, וב-1931 הועלה לדרגת מייג'ור. ב-1938 הוא קיבל פיקוד על הרגימנט שבו שרת והועלה לדרגת לוטננט קולונל.
ביוגרפיה > מלחמת העולם השנייה

עם פרוץ מלחמת העולם השנייה בספטמבר 1939, הוסב רגימנט נושאי הרומח ה-12 להיות רגימנט שריון. הרגימנט נכלל במסגרת חיל המשלוח הבריטי של הלורד גורט, ולחם במהלך המערכה על צרפת ועל ארצות השפלה ב-1940. הוא התבלט במיוחד במהלך הפינוי מדנקרק, אשר עליו קיבל את אות השירות המצוין. הוא הועלה לדרגת קולונל של קבע ובריגדיר באופן זמני, וב-1 בדצמבר 1940 מונה למפקד בריגדת השריון ה-28. הוא פיקד על הבריגדה עד 15 באוקטובר 1941, עת הועלה לדרגת מייג'ור גנרל וקיבל פיקוד על דיוויזיית השריון ה-6. ב-5 בנובמבר של אותה שנה הוא הועבר לפקד על דיוויזיית השריון ה-1. הדיוויזיה שלו נכללה כחלק מהקורפוס ה-30, ויחד עמו נשלחה למערכה בצפון אפריקה. למסדן פיקד על הדיוויזיה במהלך קרב גזאלה, קרב מרסה מטרוח וקרב אל עלמיין הראשון. הוא נפצע פעמיים במהלך שנת 1942 ועל כך קיבל תוספת אבזם כבד לאות השירות המצוין שלו.
באוגוסט 1942 הוא הועלה לדרגה זמנית של לוטננט גנרל ומונה למפקד הקורפוס ה-10. המינוי בא כאשר בריאן הורוקס דחה את הצעתו של ברנרד מונטגומרי מפקד הארמייה השמינית לפקד על הקרפוס ה-10, והמליץ על למסדן כמתאים ביותר. במהלך קרב אל עלמיין השני התגלעו חיכוכים קשים בינו לבין מונטגומרי, כאשר למסדן סירב לתקוף בטענה שכוחותיו חלשים מדי. בשל כך, בדצמבר 1942 הדיח מונטגומרי את למסדן מהפיקוד ומינה את הורוקס לתפקיד. עם זאת, ראש ממשלת בריטניה וינסטון צ'רצ'יל נטה לו חסד, ומינה אותו לתפקידים שונים במערך העתודה. בינואר 1943 הוא קיבל פיקוד על הקורפוס ה-8, וביולי הועבר לפקד על הקורפוס ה-2. באוקטובר, מינה אותו צ'רצ'יל למשקיף הבריטי במפקדת הגנרל האמריקני דאגלס מקארתור בזירה הפסיפית. למסדן נהרג מפגיעת מטוס קמיקזה יפני ב-6 בינואר 1945 בעת שצפה בהפגזת לוזון מסיפון אוניית המערכה האמריקנית USS ניו מקסיקו. למסדן היה בן 47 במותו. הוא היה הקצין הבריטי הבכיר ביותר שנהרג במהלך המלחמה כולה מפגיעת אש אויב. ככל הנראה נקבר בים ושמו הונצח על גבי אנדרטת ברוקווד בבריטניה.
הרברט מקייב

| --- | --- |

 לידה:  1926 מידלסברו, הממלכה המאוחדת 
 פטירה:  2001  (בגיל 75 בערך)
 השקפה דתית:  הכנסייה הקתולית 
 מקום לימודים:  אוניברסיטת מנצ'סטר 
 זרם:  תומיזם, פילוסופיה אנליטית
 תחומי עניין:  תאולוגיה, לוגיקה, מטאפיזיקה, תורת ההכרה, אתיקה
 עיסוק:  פילוסוף, סופר, תאולוג 
 הושפע מ:  תומאס אקווינס
 השפיע על:  בריאן דוויס
 מדינה:  אירלנד 
 
הרברט מקייב (באנגלית: Herbert McCabe;‏ 1926 – 2001) היה תאולוג ונזיר דומיניקני אירי.
ביוגרפיה

מקייב נולד במידלסברו בצפון-מזרח אנגליה, מחוז יורקשייר. לאחר שלמד כימיה ופילוסופיה באוניברסיטת מנצ'סטר, הצטרף אל שורות הדומיניקנים בשנת 1949, והתמסר לחקר עבודותיו של תומאס אקווינס. לימים, לימד מקייב בהיכל הנזירים השחורים (Blackfriars, Oxford), מוסד חינוכי באוניברסיטת אוקספורד, שם חיבר אף ארבעה ספרים בנושאי תאולוגיה ופילוסופיה. מקייב לא התיירא מהביע עמדתו השלילית ביחס לאיסור השימוש באמצעי מניעת היריון של הכנסייה הקתולית, וראה באיסור זה כיישום שגוי של המסורת הקתולית. מקייב נודע בהקפדתו לבסס ולנמק בדרך לוגית את טיעוניו, ולנסחם בדייקנות ובשנינות רבה, כפי שבא לידי ביטוי בדרשותיו. למשל, הזהיר מקייב את קהל מאזיניו לבל יורד מעמד הבורא למעמד אחד העצמים בתוככי העולם, עליהם חלים אילוצים חיצוניים, כי אז למעשה יהיה המדובר בשטן, ומן הצדק ניתן יהיה לומר The hell with Christianity. בשנת 1974 נעשה מקייב אזרח אירי.
מספריו

The teaching of the Catholic Church: A new catechism of Christian doctrine - 1991
(God Matters (Contemporary Christian Insights - 2000
Law, Love and Language - 2003
(God, Christ and Us (Continuum Icons - 2005
The Good Life: Ethics and the Pursuit of Happiness - 2005
Faith Within Reason - 2007
Exploring the Catholic Faith - 2008
On Aquinas: Foreword by Sir Anthony Kenny - 2008
God and Evil: In the Theology of St Thomas Aquinas - 2010
| תאולוגיה נוצרית |
| --- | --- | --- |
| האלוהות | השילוש הקדוש • האל האב • ישו • רוח הקודש • קרדו • ומן הבן • אריאניות • הסבליאניות • המקדוניות | תומאס מאקווינס, מחשובי התאולוגים הנוצריים, ציור של קרלו קריוולי |
| כריסטולוגיה | לוגוס • אינקרנציה • דיופיזיטיות • מונופיזיטיזם/מיאפיזיטיות • דונאטיזם • מונותליטיזם • נסטוריאניזם • לידת הבתולין • עליית ישו • הביאה השנייה | תומאס מאקווינס, מחשובי התאולוגים הנוצריים, ציור של קרלו קריוולי |
| האדם והאל | החטא הקדמון • כפרה • פלגיאניזם • חטא • שבעת החטאים • חסד • גאולה • פרדסטינציה • יוסטיפיקציה • קדוש (קדוש מגן) • הסקרמנטים • טרנסובסטנציאציה | תומאס מאקווינס, מחשובי התאולוגים הנוצריים, ציור של קרלו קריוולי |
| תאולוגים חשובים | טרטוליאנוס • אוריגנס • פוליקרפוס • אתנסיוס • בסיליוס הגדול • גרגוריוס מנזיאנזוס • הירונימוס • אמברוזיוס • אוגוסטינוס • יוחנן כריסוסטומוס • קירילוס האלכסנדרוני • ברנאר מקלרבו • תומאס אקווינס • אנסלם • לותר • צווינגלי • קלווין • וסלי | תומאס מאקווינס, מחשובי התאולוגים הנוצריים, ציור של קרלו קריוולי |
פורטל נצרות • מושגים בנצרות
| --- | --- |
בקרת זהויות :  NLI: 987007332641205171  PLWABN: 9810570115005606  BnF: cb127022956 (data)  GND: 118883488  ICCU: RMSV039178  ISNI: 0000 0000 8524 2324  LCCN: nr88003729  LNB: 000173067  NKC: js20030929019  NTA: 072925205  SUDOC: 160525861  Trove: 916894  VIAF: 64805530   WorldCat (עם VIAF): 64805530
הרכבת התחתית של שיראז

| --- | --- |
סמל הרכבת התחתית של שיראז

 מידע כללי
 מדינה:  איראן
 עיר:  שיראז
 מפעיל:  ארגון הרכבת התחתית של שיראז
 מידע על ההקמה
 פתיחת המערכת:  11 באוקטובר 2014
 מידע על המערכת
 אורך המערכת:  49.5 ק"מ (מתוכם 24.5 ק"מ פעילים)
 רוחב המסילה:  1,435 מ"מ
 מספר נוסעים ביום:  50,000
 מספר נוסעים בשנה:  8,000,000
 מספר הקווים:  6 (מתוכן 1 פעיל)
 מספר התחנות:  40 (מתוכן 20 פעילות)
 www.shirazmetro.ir
 תרשים המערכת
 
 
הרכבת התחתית של שיראז (בפרסית: متروی شیراز, בתעתיק: Metro-yé Shiraz) היא מערכת של שישה קווי רכבת תחתית בעיר שיראז שבאיראן. כיום, פעיל רק קו אחד, אחד נוסף מצוי בבנייה וארבעת הקווים האחרים נמצאים בשלבי תכנון. הבניה החלה בשנת 2001 והקו החל לפעול באופן רשמי ב-11 באוקטובר 2014.
קווים

| מספר הקו | שנת הפתיחה | שנת הסיום הצפויה | אורך (ק"מ) | מספר התחנות | סוג | מתב |
| --- | --- | --- | --- | --- | --- | --- |
| 1 | 2014 | 2016 | 24.5 | 20 | רכבת תחתית | פעיל |
| 2 | תוכרז בהמשך | תוכרז בהמשך | 15 | 13 | רכבת תחתית | בבנייה |
| 3 | תוכרז בהמשך | תוכרז בהמשך | 10 | 7 | רכבת תחתית | בתכנון |
| 4 | תוכרז בהמשך | תוכרז בהמשך | יוכרז בהמשך | יוכרז בהמשך | רכבת תחתית | בתכנון |
| 5 | תוכרז בהמשך | תוכרז בהמשך | יוכרז בהמשך | יוכרז בהמשך | רכבת תחתית | בתכנון |
| 6 | תוכרז בהמשך | תוכרז בהמשך | יוכרז בהמשך | יוכרז בהמשך | רכבת תחתית | בתכנון ראשוני |
| סה"כ | סה"כ | סה"כ | 24.5 | 20 |  |  |
קווים > קו מספר 1

העורק הראשי של מערכת הרכבת התחתית של שיראז, ממנו מסתעפים שאר הקווים. ב-11 באוקטובר 2014 התחיל לפעול באופן רשמי רק באופן חלקי (11 ק"מ בלבד). בקו יש 19 תחנות מתחת לפני האדמה ותחנה אחת על פני השטח.
| מספר התחנה | שם התחנה | מיקום התחנה | מצב התחנה | שנת התחלת הפעילות |
| --- | --- | --- | --- | --- |
| 1 | Shahid Dastgheyb | בסמוך לשדה התעופה של שיראז  | פעילה | 2017 |
| 2 | Shahid Doran | שדרות מודארס | פעילה | 2017 |
| 3 | Forsat-e Shirazi | שדרות מודארס | פעילה | 2018 |
| 4 | Janbazan | שדרות מודארס | פעילה | 2018 |
| 5 | Ghadir | שדרות מודארס | פעילה | 2018 |
| 6 | Razi | שדרות מודארס | פעילה | 2017 |
| 7 | Fazilat | שדרות מודארס | פעילה | 2017 |
| 8 | Kaveh | שדרות מודארס, בסמוך למסוף האוטובוסים | פעילה | 2018 |
| 9 | Valiasr | כיכר ואליאסר | פעילה | 2017 |
| 10 | Vakilorroaya | רחוב זאנד | לא פעילה | - |
| 11 | Zandiyeh | שדרות זאנד | פעילה | 2015 |
| 12 | Imam Hossein | כיכר אימאם חוסיין | לא פעילה | - |
| 13 | Namazi | כיכר נאמאזי | פעילה | 2014 |
| 14 | Shahid Avini | רחוב שהיד אוויני | פעילה | 2017 |
| 15 | Shahid Motahari | כיכר שהיד מוטחארי | פעילה | 2017 |
| 16 | Qasrodasht | כיכר קסרודאשט | פעילה | 2014 |
| 17 | Shahed | שדרות שאחד | פעילה | 2015 |
| 18 | Mirza-ye Shirazi | שדרות מירזה י-שיראזי (שדרות מואליאבאד) | פעילה | 2015 |
| 19 | Shari'ati | שדרות מירזה י-שיראזי (שדרות מואליאבאד) | פעילה | 2014 |
| 20 | Ehsan | כיכר אחסאן | פעילה | 2014 |
קווים > קו מספר 2

קו מספר 2 של הרכבת התחתית של שיראז נמצא בבנייה ואורכו הצפוי הוא 15 ק"מ וצפויות להיות בו 13 תחנות. הוא יסתעף מקו מספר 1 בתחנת "כיכר אימאם חוסיין" (12 במספר).
קווים > קו מספר 3

קו מספר 3 של הרכבת התחתית של שיראז נמצא בשלבי תכנון. אורכו הצפוי הוא 10 ק"מ וצפויות להיות בו 7 תחנות.
קווים > קווים מספר 4–6

קווים אלו נמצאים בשלבי תכנון.
הערות שוליים

1 2 3  Ltd, DVV Media International. "Shiraz metro Line 1 opens". Railway Gazette (באנגלית). נבדק ב-2018-11-15.
מסלולו של קו מספר 1 ברכבת התחתית של שיראז, עם שמות התחנות
ואסילי איוואנוב (חסיד אומות העולם)

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  13 בינואר 1896 נסיכות בולגריה, בולגריה 
 פטירה:  1973 (בגיל 76 בערך) אודסה, ברה"מ 
 מדינה:  ברית המועצות 
 מקצוע:  פועל 
 מידע חסיד אומות העולם
 פרסים והוקרה:  חסיד אומות העולם (17 ביוני 2007) 
 קישורים חיצוניים
 יד ושם:  ואסילי איוואנוב
 
ואסילי איוואנוביץ' איוואנוב (בבולגרית: Васили Иванович Иванов‏; 13 בינואר 1896, נסיכות בולגריה – 1 בינואר 1973, אודסה, ברית המועצות) היה חסיד אומות העולם ממוצא בולגרי, אשר במהלך שואת יהודי אוקראינה הציל את בנות משפחת נמירובסקי באודסה.
סיפור המעשה

ואסילי איוואנוב היה בן למשפחה בולגרית שהיגרה לאודסה. ב-1930 נישא לשרה נמירובסקי לבית טפליץ' אלמנה יהודייה מהעיר. שלוש בנותיה של שרה: ג'ניה, שייבה ופירה אומצו על ידי איוואנוב כבנותיו. ב-1932 נולדה לזוג ביתם אָלָה. ב-1935 נהרגה הבת פירה בתאונה. במלחמת העולם השנייה, ב-1941, ערב מבצע ברברוסה היו שתי בנותיה של שרה נשואות. ג'ניה אם לשני ילדים, ושייבה בהיריון ראשון. ב-16 באוקטובר 1941 נכבשה אודסה על ידי הארמייה הרביעית של צבא רומניה, והצבא האדום נסוג ממנה.
ימים ספורים לאחר הכיבוש ביצעו הרומנים טבח ביהודי אודסה ובמהלכו נרצחו ג'ניה נמירובסקי (23), בעלה ותינוקם מאריק. בנה הבכור פימה בן השנתיים ניצל. ואסילי איוואנוב פעל מיד להצלת בני המשפחה הנותרים. הוא הסתיר בבית אחותו נדיה את שרה רעייתו, שייבה וביתה הפעוטה דינה שאך נולדה, את אלה ואת פימה שניצל מהטבח. בהמשך, עלה בידו למָלֶט את כולם לכפר מחוץ לאודסה, ושם הסתתרו בביתו של קרוב משפחתו. לאחר מספר חדשים הגיעו לכפר כוחות ז'נדרמריה רומניים, עצרו את שרה והכו אותה. איוואנוב הגן על אשתו, ובאמצעות תשלום שוחד שכנע את הז'נדרמים להניח לה.
באפריל 1944 שבו בני המשפחה המורחבת לאודסה, והסתתרו בה עד לשחרורה המלא של העיר. לאחר המלחמה אימץ ואסילי איוואנוב את פימה שנותר יתום ואת דינה ביתה של שייבה. שרה איוואנובה לבית טפליץ' סבלה מבריאות לקויה, ונפטרה במהלך שנות ה-50 של המאה ה-20. בהמשך, עלו אָלָה ודינה לישראל.
ואסילי איוואנוב הלך לעולמו באודסה ב-1973. ב-17 ביוני 2007 הכיר בו יד ושם כחסיד אומות העולם.
הערות שוליים

↑  ואסילי איוואנוב, באתר alef-bg.org (בבולגרית).
ז'וזואה פרנסואה נודה

ז'וזואה פרנסואה נודה
בתמונה משנת 1962
ז'וזואה פרנסואה נודה (Jozua François ("Tom") Naudé;‏ 15 באפריל 1889 – 31 במאי 1969) היה נשיאה בפועל של דרום אפריקה בין 1 ביוני 1967 ל-10 באפריל 1968.
ביוגרפיה

נודה נולד במידלבורג שבמושבת הכף. למד משפטים ועסק בעריכת דין בפיטרסבורג שבצפון טרנסוואל. בשנת 1920 נבחר כנציג האזור לפרלמנט מטעם המפלגה הלאומית. נודה היה חבר במפלגה שנים רבות וכיהן בתפקידי ממשל שונים לאחר שזו עלתה לשלטון. בין 1950–1954 כיהן כשר הדואר (ממשלת דניאל פרנסואה מאלאן), בין 1954–1956 כשר הבריאות (ממשלת יוהאנס סטריידום), בין 1958-1956 כשר האוצר ובין 1958–1961 כשר הפנים (ממשלת הנדריק פרוורד).
בשנת 1961 מונה לנשיא הסנאט. מתוקף תפקידו זה היה אמור לכהן כנשיא הרפובליקה בכל עת שבה המשרה הייתה פנויה. בשנת 1967, לפני שהספיק להיכנס לתפקידו, סבל הנשיא הנבחר של דרום אפריקה תאופילוס אבנהעזר דונגס משבץ ונכנס לתרדמת. בעקבות זאת שימש נודה נשיא בפועל לתקופה של עשרה חודשים, עד יום מותו של דונגס.
הרברט מסריק

| --- | --- |

 לידה:  1 במאי 1880 וינה, האימפריה האוסטרו-הונגרית 
 פטירה:  15 במרץ 1915 (בגיל 34) פראג/רובע המצודה והרובע הקטן, צ'כיה 
 מקום קבורה:  בית הקברות אולסני 
 תקופת הפעילות:  מ-1900 
 בן או בת זוג:  Míla Slavíčková 
 צאצאים:  Anna Masaryková, Herbert Masaryk, Herberta Masaryková 
 חתימה:   
 
הרברט מסריק (בצ'כית: Herbert Masaryk;‏ 1 במאי 1880 – 15 במרץ 1915) היה צייר פוסט-אימפרסיוניסטי צ'כי; בנו של המייסד והנשיא לעתיד של צ'כוסלובקיה, טומאש מסריק, ואשתו ילידת אמריקה, שרלוט גאריג.
ביוגרפיה

לאחר שהפגין כישרון מוקדם לציור, הוא למד בפראג, פירנצה (1900-1901) ואנטוורפן (1901-1902), אך נותר במידה רבה אוטודידקט. הוא הושפע מהאימפרסיוניזם, האקספרסיוניזם, הזסציון הווינאי ואחרים. עבודתו מורכבת בעיקר מדיוקנאות ונופים.
הוא היה שחקן הוקי טוב בצעירותו, ושיחק ב-HC Slavia Praha ב-1900 - 1901, במהלך עונתו הראשונה. ב-2013 נקרא גביע הוקי על שם אביו, שסיפק והעניק את הגביע הלאומי הראשון ב-1924.
בשנת 1905 הוא התיידד טוב עם הצייר אנטונין סלביצ'ק והתגורר עם משפחתו בקמניצ'קי. לאחר התאבדותו של סלביצ'ק ב-1910, נשא מסריק לאישה את אלמנתו, בוהמילה, ואימץ את ילדיו.
הוא מת מטיפוס; ככל הנראה נדבק בעת שעבד עם פליטי מלחמה מגליציה.
בשנת 1993 אורגנה לזכרו רטרוספקטיבה גדולה, האירוע נפתח על ידי הנשיא ואצלב האוול ושתי בנותיו של מסריק, ומשך יותר מ-50,000 מבקרים.
מתוך כ-300 ציוריו, כמעט 100 אינם ידועים. רבים מאלה אבדו כנראה מיד לאחר מותו כאשר אחותו, אליס, נעצרה על ידי ממשלת אוסטריה ורכושה נתפס במאמץ לגלות כתבים פוליטיים חבויים על ידי אביהם.
גלריה

קציר
גן פורח
עציצים בחלון
בית חווה
הפסנתר
שער
הערות שוליים

↑  Libor Vykoupil, "Ecce Homo - Herbert Masaryk" [1] Český rozhlas Brno
↑  Josef Tomeš, Český biografický slovník XX. století : II. díl : K-P Litomyšl, 1999
↑  TG Masaryk Cup @ EuroHockey.
↑  Petr Wittlich and Eva Kosáková, Herbert Masaryk : život a dílo : (1880-1915) (exhibition catalog), Tvorba, 1993
| --- | --- |
בקרת זהויות :  GND: 1020476559  ISNI: 0000 0000 6708 4385  LCCN: no2006085589  NKC: jn20000401745  RKD: 130895  ULAN: 500202584  VIAF: 71150216   WorldCat (עם VIAF): 71150216
הצופים החלוציים

הצופים החלוציים הייתה תנועת נוער שהוקמה במאי 1951 על ידי יוצאי תנועת הצופים העבריים, בעקבות הפילוג בקיבוץ המאוחד והקמת איחוד הקבוצות והקיבוצים.
רוב חברי תנועת הצופים, שרצו לשמור על צביונה הבלתי מפלגתי, היו בקשר עם איחוד הקבוצות והקיבוצים, שהיה מזוהה באופן בלתי פורמלי עם מפא"י, ואילו קבוצת תומכי מפ"ם, שדבקו במרקסיזם  ורצו להיות קשורים לקיבוץ המאוחד, פרשה מתנועת הצופים והקימה את תנועת הנוער קצרת הימים, "הצופים החלוציים", שהצטרפה לאחר תקופה קצרה לתנועת המחנות העולים.
מועצת התנועה הט"ז

המועצה הארצית ה-16 של תנועת הצופים העבריים, שהתכנסה בירושלים בחול המועד סוכות תשי"א (אוקטובר 1950), הוכנה מראש בלי שיתופם של נציגי המפעלים אנשי מפ"ם, במטרה להביא לידי הכרעה. הרצאות הפתיחה, הדיונים וניסוח ההחלטות נועדו להעמיד סוף סוף את עקרונות התנועה על דיוקם החד-משמעי, שיחייב גם מסקנות מעשיות. הכוונה הברורה הייתה לשלול מהבוגרים אנשי מפ"ם את האפשרות להדריך בתנועת הצופים מבלי להתכחש ל"אני מאמין" שלהם, שכלל שלילה מוחלטת של הדמוקרטיה ה"בורגנית" ותמיכה במפלגה הקומוניסטית שבראשות סטלין.
החלטות המועצה היו טעונות אישור של ההנהגה הראשית. בישיבה ביום 11.10.1950, שהתכנסה לדון בהחלטות המועצה ולהנחות את ועדת המדריכים, עשו נציגי המפעלים - יוסי כהן ממעגן מיכאל, ברנדי ובוכסי מבארי ויעקב ורסנו מפלמחים - ניסיון נוסף לשנות את הגזירה. בנימוקים שונים, פורמליים ומוסריים כאחד, תבעו מן המרכז שלא לראות את החלטות המועצה - היא הגוף העליון של התנועה - כמחייבות, לא להפעילן, או לכל הפחות לפרשן באופן שלא ישלול מהם את הזכות להדריך בתנועה. טענתם העיקרית הייתה שהשקפות פוליטיות של מדריכים אינם מעניינה של תנועת-הנוער ויש להתאחד סביב המשותף, הוא החינוך להגשמה חלוצית.
אולם רוב חברי המרכז ובראשם אריה כרוך, חמדה אסיאו, הלל ברזל וחיים אדלר, לא האמינו עוד ברצונם או ביכולתם של החברים הללו להינתק מן האידאולוגיה הסטליניסטית, בה דבקה מפ"ם אותה עת, בעת מילוי תפקידם החינוכי.
לאחר החלטת המרכז, יצאו אנשי המפעלים למלחמה גלויה בהם. תחילה ארגנו כינוס מחאה של קיבוצי הצופים, אך זה הוחרם על ידי אנשי חצרים ותל קציר. אחר-כך הביאו את הנושא לבירור בפני החניכים בשכבות המתבגרים. התסיסה שעורר הפולמוס בקרב הצופים אילצה את המרכז לנקוט באמצעים נגד המדריכים "המורדים" ולמנוע מהם את הגישה אל החניכים. כ- 200 צופים בתל אביב וכ- 800 בחיפה - אחוז לא מבוטל בתנועה בת 7,000 חברים - התייצבו לימין מדריכיהם המודחים. הם הצהירו על הזדהותם עם מפעלי הצופים ועל התנגדותם להחלטות המועצה ובכך הוציאו את עצמם משורות הסתדרות הצופים. בפסח תשי"א (אפריל 1951) כונסה בירושלים המועצה הארצית ה-17, בלא שהוזמנו אליה הצופים הללו ונציגי חמשת המשקים: מעגן מיכאל, בארי, פלמחים, יראון, ותל רעים. פילוגה של תנועת הצופים היה לעובדה.
הקמת הצופים החלוציים

ב-2 במאי 1951 פרסמה "קבוצת מדריכים שהוצאה מן התנועה" גילוי-דעת בעיתון דבר ל"פרשת הפילוג בהסדרות הצופים". לאחר שגוללו את השתלשלות העניינים מנקודת מבטם והטילו את האחריות לפילוג על יריביהם בהנהגת התנועה, הודיעו על החלטתם להקים תנועת נוער חלוצית עצמאית שתמצא את משענתה החינוכית והציבורית במפעלי ההתיישבות של הצופים.
"תנועת הצופים החלוציים", כפי שקראה לעצמה, הגדירה את עצמה מיד לקיבוץ המאוחד ולא עבר זמן רב עד שהצטרפה אל אחותה, תנועת המחנות העולים. היה זה תהליך מתבקש מאליו לאור הזהות האידאולוגית בין שתי התנועות והדמיון הרב במקורותיהן ובהתהוותן. זמן מה נקראה התנועה החדשה "המחנות העולים - הצופים החלוציים" עד ששינתה את שמה ל"דרור - המחנות העולים".
| --- | --- |
בקרת זהויות :  NLI: 987007405396405171
וטוסי

ערך זה עוסק בסוג של פרה. אם התכוונתם לשבט באפריקה שעל שמו נקרא סוג הבקר, ראו .
| --- | --- |
 ֻֻ
 כינויים:  פר אנקולי
 ארץ מוצא:  רואנדה רואנדה
 תפוצה:  אוגנדה, רואנדה, בורונדי
 שימושים:  בשר, חלב, הגנה מטורפים
 תכונות
 כסות:  אדומה
 קרניים:  ענקיות במיוחד
 מיון
 משפחה:  פריים
 מין:  בקר הבית
 שם מדעי:  Bos taurus
פר וטוסי או פר אנקולי הוא גזע של בקר שמקורו באפריקה. הוא מובחן בקלות בזכות הקרניים הגדולות בראשו, אשר יכולות להגיע עד לאורך של 2.5 מטר, ומשמשות אותו למטרות הגנה. הווטוסי יובא לאמריקה שם ממשיכים בטיפוחו.
משקלה של פרה ממוצעת הוא בין 430 ל־540 קילוגרם, ושל פר 540–730 קילוגרם (1,190–1,610 ליברות). עגל הווטוסי שוקל בין 14 ל־23 קילוגרם ונשאר קטן למשך מספר חודשים.
מלך רואנדה טיפח עדר של הפרים האלה, והם מטופחים עד היום בארמון המלך, שרואנדה משמרת בבירתה הקודמת ניאנזה. הם קוראים להם "איניאמבו" (Inyambo).
ראו גם

טקסס לונגהורן - גזע בקר בעל מוטת קרניים גדולה
הערות שוליים

↑  Significance of the Inyambo Cows in Rwanda, Olúwãlanú, ‏6 June 2022
| --- | --- |
בקרת זהויות :  LCCN: sh2018002059 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
וומבט שעיר-אף

| וומבט שעיר-אף |
| --- | --- |
 וומבט שעיר-אף דרומי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-וומבט
משפחה:: וומבטיים
סוג:: וומבט שעיר-חוטם
שם מדעי
 Lasiorhinus ‏גריי, 1863

וומבט שעיר-אף (שם מדעי: Lasiorhinus; קרוי גם וומבט שעיר-חוטם), הוא סוג של יונק כיס בינוני וכבד במשפחת הוומבטים הכולל שני מינים החיים בדרום ומזרח יבשת אוסטרליה.